2013.gada 27.augustā Noteikumi Nr. 636

Rīgā (prot. Nr. 46 70.§)

**Grozījumi Ministru kabineta 2000.gada 12.decembra noteikumos Nr.431 "Higiēnas prasības sociālās aprūpes institūcijām"**

Izdoti saskaņā ar

Epidemioloģiskās drošības likuma 38.1pantu

un Bērnu tiesību aizsardzības likuma

37.panta septīto daļu

Izdarīt Ministru kabineta 2000.gada 12.decembra noteikumos Nr.431 "Higiēnas prasības sociālās aprūpes institūcijām" (Latvijas Vēstnesis, 2000, 454./457.nr.; 2002, 52.nr.; 2005, 119.nr.; 2008, 45.nr.; 2009, 137.nr.) šādus grozījumus:

1. Izteikt 1.punktu šādā redakcijā:

"1. Noteikumi nosaka higiēnas prasības sociālās aprūpes institūcijām, izņemot tās institūcijas, kurās tiek veikta ģimenes tipa aprūpe vai personas tiek izvietotas dzīvokļos vai atsevišķās dzīvojamās mājās."

2. Izteikt 7.2. un 7.3.apakšpunktu šādā redakcijā:

"7.2. sanitārām telpām lieto atsevišķu uzkopšanas inventāru;

7.3. atkritumu tvertnes regulāri iztukšo un mazgā, kā arī, ja nepieciešams, dezinficē."

3. Izteikt 8.6.apakšpunktu šādā redakcijā:

"8.6. gultas matračus, spilvenus un segas dezinficē, ja nepieciešams, kā arī ja mainās iemītnieki."

4. Svītrot 10.punktā vārdus "kurās ir ūdensvads".

5. Svītrot 12.punktā vārdus un skaitļus "relatīvo gaisa mitrumu 30–60 % un gaisa kustības ātrumu, kas nepārsniedz 0,15 m/s".

6. Izteikt 14.punktu šādā redakcijā:

"14. Sociālās aprūpes institūcija saskaņā ar aprūpējamās personas īpašajām vajadzībām un spējām izvērtē viņai nepieciešamo palīdzību personiskās higiēnas veikšanai."

7. Papildināt noteikumus ar 14.1punktu šādā redakcijā:

"14.1 Aprūpējamām personām nodrošina iespēju ne retāk kā reizi 10 dienās siltā ūdenī nomazgāt visu ķermeni, noskūt bārdu, apgriezt nagus, kā arī vismaz reizi divos mēnešos apgriezt matus."

8. Aizstāt 19.punktā vārdus "sešas gultas" ar vārdiem "sešus bērnus".

9. Svītrot 21.punktu.

10. Papildināt 25.punktu aiz vārda "telpu" ar vārdiem "vai vietu".

11. Aizstāt 26.punktā vārdus "kā arī liftu" ar vārdiem "kā arī, ja nepieciešams, liftu".

12. Aizstāt 1.pielikuma nosaukumā vārdu "telpu" ar vārdiem "telpas, to".

13. Svītrot 1.pielikuma 1.3.apakšpunktu.

14. Izteikt 1.pielikuma 1.4.apakšpunktu šādā redakcijā:

|  |  |  |  |
| --- | --- | --- | --- |
| "1.4. | sanitārā telpa | 0,8 | 1 mazgātne uz 6 bērniem,  1 tualetes pods uz 6 bērniem,  sēdpods uz bērnu (ja nepieciešams),  vanna ar dušas ierīci vai duša uz grupu (aprīkotas ar sēdekli, ja nepieciešams)" |

15. Svītrot 1.pielikuma 2.3.apakšpunkta trešajā ailē skaitli "2,0".

16. Svītrot 1.pielikuma 2.4.apakšpunktu.

17. Izteikt 1.pielikuma 2.5.apakšpunktu šādā redakcijā:

|  |  |  |  |
| --- | --- | --- | --- |
| "2.5. | sanitārā telpa | 0,65 | 1 mazgātne uz 6 bērniem,  1 tualetes pods uz 6 bērniem,  vanna ar dušas ierīci vai duša uz 12 bērniem (aprīkotas ar sēdekli, ja nepieciešams)" |

18. Izteikt 1.pielikuma 3.4. un 3.5.apakšpunktu šādā redakcijā:

|  |  |  |  |
| --- | --- | --- | --- |
| "3.4. | sanitārā telpa | – | tualetes pods, mazgātne |
| 3.5. | koplietošanas sanitārā telpa uz 20 personām | – | vanna ar dušas ierīci vai duša (aprīkota ar sēdekli, ja nepieciešams), rokturis un stienis, kur turēties,  tualetes pods, mazgātne (ja nav iespējams ierīkot tualetes podu un mazgātni, lieto šo noteikumu 1.pielikuma 3.4.apakšpunktā minēto sanitāro telpu)" |

19. Aizstāt 2.pielikuma 1.3.apakšpunktā vārdus "vannas istaba" ar vārdiem "sanitārā telpa".

20. Aizstāt 2.pielikuma 1.4.apakšpunktā vārdu "tualete" ar vārdiem "sanitārā telpa".

21. Aizstāt 2.pielikuma 2.4.apakšpunktā vārdus "vannas istaba" ar vārdiem "sanitārā telpa".

22. Aizstāt 2.pielikuma 2.5.apakšpunktā vārdu "tualete" ar vārdiem "sanitārā telpa".

23. Aizstāt 2.pielikuma 3.2.apakšpunktā vārdus "vannas istaba" ar vārdiem "sanitārā telpa".

24. Aizstāt 2.pielikuma 3.3.apakšpunktā vārdu "tualete" ar vārdiem "sanitārā telpa".

Ministru prezidents Valdis Dombrovskis

Veselības ministre Ingrīda Circene